На основу члана 37. став 1. тачка 24) Статута Града Ниша ("Службени лист Града Ниша", број 88/2008, 143/2016 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2025. године донела је

**Р Е Ш Е Њ Е**

 I **УСВАЈА СЕ** Извештај о раду са финансијским пословањем за 2024. годину Народне библиотеке „Стеван Сремац“ Ниш, број 01-293/25 од 28.02.2025.године, који је Одлуком број 01-296/25 од 28.02.2025.године усвојио Управни одбор Установе.

II Решење доставити Народној библиотеци „Стеван Сремац“ Ниш, Градскoj управи за социјалну и породичну заштиту, образовање, културу и спорт и Градскoj управи за финансије и локалне јавне приходе.

Број:

У Нишу,

**СКУПШТИНА ГРАДА НИША**

ПРЕДСЕДНИК

 Проф. др Игор Новаковић

***О б р а з л о ж е њ е***

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Народне библиотеке ,,Среван Сремац“ Ниш, на седници одржаној 28.02.2025.године, донео је Одлуку 01-296/25, којом je усвојио Извештај о раду са финансијским пословањем за 2024. годину Народне библиотеке „Стеван Сремац“ Ниш број 01-293/25 од 28.02.2025.године и доставио га Градскoj  управи за социјалну и породичну заштиту, образовање, културу и спорт на даље поступање.

Народна библиотека ,,Среван Сремац“ Ниш препозната је као важна установа за развој и популаризацију културе читања, значаја и универзалне доступности књига и друге грађе важне за формално и неформално образовање.

Током 2024. године Библиотека је одговорила на високе захтеве корисника и њихове образовне потребе. Обележавани су значајни догађаји везани за књигу, читање и Библиотеку, промовисана је и представљана књига, дружило се са великим књижевним ствараоцима и будила се мотивација и воља корисника за читањем. Набављено је 767 монографских публикација, а поклоном је обогаћено 2770 монографских публикација. Поклоном Министарства културе РС приновљено је 1525 књига, а кроз поклон разних дародаваца набављено је 1245 књига. Настављен је приоритетан задатак Библиотеке, процес дигитализације библиотечко-информационе грађе и богаћење дигиталне библиотеке. На основу статистике дигитализоване библиотечке грађе у дигиталној библиотеци смештене су 307833 дигиталне копије и размештене у 7809 фолдера. Значајан је раст броја посета и броја издатих библиотечких јединица, нарочито у Одељењу белетристике (32874 посетa, а издато је 69515 библиотечких јединица.

У 2024. години активности су биле усмерене на унапређење рада и промовисање завичајне грађе кроз појачану сарадњу са другим установама културе, сарадњу са медијима, као и реализацијом већег броја изложби, које су имале за циљ да читаоцима дају увид у богату грађу и наслове које Библиотека поседује.

У оквиру Америчког кутка реализовано је више програмских активности: презентације/предавања, часова енглеског, посете школама, такође и у Француском институту организовано је пет сезона курсева са 182 полазника на годишњем нивоу. Укупан број културних и осталих дешавања износи 69. Богат фонд Руског кутка је привлачио пажњу корисника различитих интересовања. У,Кинеском кутку активности су се спроводиле само у онлајн простору, односно, организовани су бесплатни онлајн курсеви кинеског језика за заинтересоване кориснике.

У огранку “Медијана”, поред текућих послова, наставила се и побољшала сарадња са корисницима у пуном обиму. Реализоване изложбe, привуклe су велики број корисника, представљане су приновљене књиге, организоване посете деце из вртића.У 2024. години, Библиотека је имала 30986 регистрованих корисника у библиотечко-информационом систему Нибис, што показује константан раст у односу на претходне године.Током 2024. настављено је дружење с писцима, промовисање нових наслова и реализовање других активности. У 2024. години купно је било 55 сусрета и 1 765 деце на програмима Одељења књиге за децу.

Имајући у виду да је Извештај о раду са финансијским пословањем за 2024. годину Народне библиотеке „Стеван Сремац“ Ниш сачињен у складу са законом и прописима Града, као и циљевима садржаним у оснивачком акту, Градска управа за социјалну и породичну заштиту, образовање, културу и спорт, израдила је нацрт Решења као у диспозитиву.